Trieda: **I. AO** 23. 3. 2020

Predmet: **SJL**

GRAMTICKÉ KATEGÓRIE

* Opisujú (určujú) gramatický význam slova.
* Gramatické kategórie delíme na slovesné a menné.

**MENNÉ GRAMTICKÉ KATEGÓRIE:**

* **ROD, ČÍSLO, PÁD, kategória ZHODY, ŽIVOTNOSŤ, NEŽIVOTNOSŤ.**
* Určujeme ich pri podstatných menách, prídavných menách, zámenách, číslovkách, menných tvaroch slovies.

**ROD:**

* Rozlišujeme rod mužský, ženský, stredný.

**Mužský – maskulínum** – potvrdzujeme ho zámenom ten:

(ten) muž, (ten) chlap, (ten) dub, (ten) plod, (ten) zošit, (ten) menoslov,...

**Ženský rod – feminínum** – potvrdzujeme ho zámenom tá:

(tá) žena, (tá) lúka, (tá) láska, (tá) ruža, (tá) mláka, (tá) vlasť,...

**Stredný rod – neutrum** – potvrdzujeme ho zámenom to:

(to) lietadlo, (to) srdce, (to) mesto, (to) vysvedčenie, (to) písmeno,...

**ŽIVOTNOSŤ a NEŽIVOTNOSŤ:**

Spája sa s kategóriou rodu, týka sa všetkých podstatných mien, ale určuje sa osobitne len pri podstatných menách mužského rodu.

Životné: dievča, dieťa, Eva, učiteľka, šéfredaktorka,...

Neživotné: lopta, láska, mesto, pole, hračka,...

V rámci mužského rodu určujeme teda kategóriu **životnosť a neživotnosť**.

**Životnosť** – chlap, hrdina, letec, učiteľ, vlk, cap, kôň, chrúst,...

**Neživotnosť** – dub, stroj, národ, ľud, hrad, plot, dom, vlak,....

**ČÍSLO:**

Rozlišujeme číslo:

**Jednotné** – singulár:

žena, ulica, pero, most, kniha, telo, kukučka, stôl, medveď, fialka, tulipán,...

**Množné** - plurál:

ženy, ulice, perá, mosty, knihy, telá, kukučky, stoly, medvede, fialky, tulipány,...

**PÁD:**

**Nominatív** – N – kto? čo?

**Genitív** – G – (od) koho? čoho?

**Datív** – D – komu? čomu?

**Akuzatív** – A – koho? čo?

**Vokatív** – V - oslovenie

**Lokál** – L – (o) kom? čom?

**Inštrumentál** – I – (s) kým? čím?

**Vokatív** – bol donedávna vylučovaný zo systému pádov.

Dnes sa opäť používa, pretože príklady na vokatív sa vyskytujú napr. v knižnej oblasti, náboženskej oblasti,..: Duchu svätý! Mamo! Majstre! Otče! Synu!...

Používa sa aj v bežnom styku: Mami! Evka! Oci! Priateľu! Zuzi! Jurko!...

\* poznámky prepísať do zošita